stanford-oval/wikipedia huggingface dataset:
Anatoli Rybakov

Anatoli Naumovitš Rybakov (ven. Анато́лий Нау́мович Рыбако́в, oikea sukunimi Aronov, Аро́нов; 14. tammikuuta (J: 1. tammikuuta) 1911 Tšernigov – 23. joulukuuta 1998 New York) oli venäläinen kirjailija.
Anatoli Rybakov syntyi insinöörin perheeseen. Koulun jälkeen hän opiskeli Moskovan liikenneinsinööri-instituutissa. Rybakov pidätettiin vuonna 1933 ja tuomittiin kolmen vuoden karkotukseen Siperiaan syytettynä neuvostovastaisen propagandan levittämisestä. Kärsittyään rangaistuksensa hän työskenteli eri puolilla Neuvostoliittoa. Rybakov osallistui toiseen maailmansotaan, sai ylennyksen upseeriksi ja pääsi eroon rikosmerkinnästään.
Rybakov aloitti kirjailijanuransa sodan jälkeen nuortenkirjailijana. Hänen ensimmäisiä teoksiaan olivat suositut jännityskertomukset Tikari (Kortik, 1948) ja Pronssilintu (Bronzovaja ptitsa, 1956). Romaani Voditeli (”Autonkuljettajat”, 1950) sai Stalin-palkinnon. Tyypillisten ”tuotantoromaanien” joukkoon kuuluu Katariina Voronina (Jekaterina Voronina, 1955).
Rybakovin aikaisemmista teoksista poikkeaa juutalaisperheen historiasta kertova romaani Raskasta hiekkaa (Tjažolyi pesok, 1979). Hänen pääteoksensa on Stalinin ajan kuvaus Arbatin lapset (Deti Arbata). Romaanin oli määrä ilmestyä jo vuosina 1967 ja 1979, mutta se pääsi julkisuuteen vasta vuonna 1987. Arbatin lapsien jatko-osia ovat romaanit Tridtsat pjatyi i drugije gody (”Kolmekymmentäviisi ja muita vuosia”, 1988), Strah (”Pelko”, 1990) ja Prah i pepel (”Tomua ja tuhkaa”, 1994).
Suomennettuja teoksia

Arbatin lapset: 1. osa. Suom. Marja-Leena Jaakkola. Helsinki: Tammi, 1987.
Arbatin lapset: 2. osa. Suom. Marja-Leena Jaakkola. Helsinki: Tammi, 1988.
Arbatin lapset: 3. osa. Suom. Marja-Leena Jaakkola. Helsinki: Tammi, 1988.
Katariina Voronina: romaani. Suom. Maire Peterzèns. Petroskoi: Karjalan ASNT:n valtion kustannusliike, 1960.
Pronssilintu. Suom. Eira Haahti. Petroskoi: Karjalan ASNT:n valtion kustannusliike, 1960.
Raskasta hiekkaa. Suom. Marja-Leena Jaakkola. Helsinki: Tammi, 1981.
Tikari: kertomus. Suom. Eira Haahti. Petroskoi: Karjalais-suomalaisen SNT:n valtion kustannusliike, 1956.
Antonio Cairoli

Antonio Cairoli vuonna 2008.
Antonio Cairoli (s. 23. syyskuuta 1985) on italialainen motocrosskuljettaja. Hän on voittanut motocrossin maailmanmestaruuden yhdeksän kertaa, MX2-luokassa vuosina 2005 ja 2007, MX1-luokassa vuosina 2009–2013 sekä edellisen tilalle tulleessa MXGP-luokassa vuosina 2014 ja 2017. Vain Stefan Everts on voittanut motocrossissa maailmanmestaruuksia enemmän, kymmenen kappaletta.
Anisviina

Anisviinat ovat aniksella maustettuja viinoja, joita valmistetaan erityisesti Välimeren maissa. Maustaminen tehdään liottamalla anista väkevässä alkoholissa ja joidenkin juomien kohdalla myös tislaamalla uudelleen liotuksen tulos. Joihinkin anisviinoihin lisätään valmistusvaiheessa sokeria.
Anisviinoja

arak (Libanon), eri juoma kuin arrakki
mastika (Balkan)
ouzo (Kreikka)
anisette (Ranska, Sveitsi, Espanja)
pastis (Ranska)
raki (Turkki)
sambuca (Italia)
Nyköpings Brännvin (Ruotsi)
Ant

Ant tai ANT tarkoittaa seuraavia:
Ilmapumppu (lat. Antlia, Antliae, Ant), tähdistö
ANT, Kansainvälisen olympiakomitean maakoodi Antigua ja Barbudalle
ANT, entinen ISO 3166-3 -maakoodi Alankomaiden Antilleille
Apache Ant, käännösautomaatiotyökalu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ANT”, voi hakea sivunnimihaulla, laajalla sivunnimihaulla tai tekstihaulla.
Antonio Cabrini

| 0 | 1 | 2 |
| --- | --- | --- |

Henkilötiedot
Syntymäaika: 8. lokakuuta 1957
Syntymäpaikka: Cremona, Italia
Pelipaikka: vasen laitapuolustaja
Pituus: 178 cm
Seurat
| Vuodet | Seura | O (M) |
| 1973–1975 1975–1976 1976–1989 1989–1991 1973–1991 | Cremonese Atalanta Juventus Bologna yht. | 29 (2) 35 (1) 297 (33) 55 (2) 416 (38) |
Maajoukkue
| 1978–1987 | Italia | 73 (9) |
Valmennusura
2000–2001 2001 2004–2005 2005–2006 2007–2008: Arezzo Crotone Pisa Novara Syyria
 Seurajoukkueuran tilastot kattavat vain kansalliset sarjat.
Antonio Cabrini (s. 8. lokakuuta 1957) on italialainen jalkapalloilija ja jalkapallovalmentaja. Hän voitti pelaajana maailmanmestaruuden 1982. Hän edusti seuraurallaan lähinnä Juventusta ja pelasi vasempana laitapuolustajana. Hän pelasi kolmissa jalkapallon MM-kisoissa vuosina 1978–1986 ja edusti maajoukkuetta 73 ottelussa, joissa hän teki yhdeksän maalia.
Ansteel Group

| Ansteel Group |
| --- | --- |

Yritysmuoto:  valionyhtiö
Kotipaikka:  Anshan, Liaoning, Kiina
Toimiala:  metalliteollisuus
Tuotteet:  terästeollisuuden tuotteet
Omistaja:  Kiinan valtio
Kotisivu:  en.ansteel.cn
Infobox OKVirheellinen NIMI-arvo: 
Ansteel Group (kiin.: 鞍山钢铁集团有限公司; pinyin: Ānshān gāngtiě jítuán yǒuxiàn gōngsī) on kiinalainen teräsyhtiä, jokaoli vuonna 2015 tuotantomäärältään maailman seitsemänneksi suurin teräsyhtiö. Se valmisti tuolloin yhteensä 32,50 miljoonaa tonnia terästä. Yrityksen kotipaikka on Anshan. Konserniyhtiön omistaa on Kiinan valtio omaisuuden hallintakomissionsa kautta.
Alto Paraná

Departementti Paraguayn kartalla
Alto Paraná on Paraguayn departementti. Sen pinta-ala on 14 895 neliökilometriä. Vuoden 2002 laskennassa  asukkaita oli 558 672, arvio vuodelle 2016 on 785 100. Departementin pääkaupunki on Ciudad del Este.
Itaipun pato ja vesivoimala sijaitsevat Paranajoessa Alto Paranassa.
Departementissa tuotetaan paljon soijapapuja, vehnää ja maissia.
Aiheesta muualla

Kuvia tai muita tiedostoja aiheesta Alto Paraná Wikimedia Commonsissa
Anca Tănase

| Mitalit | Mitalit | Mitalit |  |
| --- | --- | --- | --- |
|  Anca Tănase. |  Anca Tănase. |  Anca Tănase. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Bled 1989 | kahdeksikko |  |
|  Kultaa | Aiguebelette 1997 | kahdeksikko |  |
|  Hopeaa | Tampere 1995 | kahdeksikko |  |
|  Hopeaa | Aiguebelette 1997 | perämiehetön nelonen |  |
|  Pronssia | Indianapolis 1994 | kahdeksikko |  |
Anca Tănase (s. 15. maaliskuuta 1968 Bunești, Vaslui) on romanialainen soudun olympiavoittaja ja kaksinkertainen maailmanmestari.
Tănase voitti kahdeksikon olympiakultaa Atlantassa 1996. MM-kilpailuissa hän saavutti kultaa kahdeksikossa 1989 ja 1997, hopeaa kahdeksikossa 1995 ja perämiehettömässä nelosessa 1997 sekä pronssia kahdeksikossa 1994. Lisäksi hän sijoittui neljänneksi perämiehettömässä nelosessa 1994 ja kuudenneksi perämiehettömässä kaksikossa 1995.
Aloïse

| Aloïse |
| --- | --- |

Ohjaaja:  Liliane de Kermadec
Käsikirjoittaja:   Liliane de Kermadec  André Téchiné 
Tuottaja:   Liliane de Kermadec  Guy Cavagnac  Alain Dahan  Paul Vecchiali 
Kuvaaja:  Jean Penzer
Leikkaaja:  Claudine Merlin
Tuotantosuunnittelija:  Michel Farge
Pukusuunnittelija:  Christian Gasc
Lavastaja:  Michel Farge
Pääosat:   Delphine Seyrig  Isabelle Huppert 
Valmistustiedot
Valmistusmaa:  Ranska
Tuotantoyhtiö:  Unité Trois
Ensi-ilta:   1975-4-22. huhtikuuta 1975 (Ranska)  
Kesto:  115 minuuttia
Alkuperäiskieli:  ranska (esiintyy myös saksaa)
Aiheesta muualla
IMDb 
Elonet
AllMovie
Infobox OKNimi-testi OK: 
Aloïse on vuonna 1975 ensi-iltansa saanut Liliane de Kermadecin ohjaama ranskalainen draamaelokuva, jonka pääosissa ovat Delphine Seyrig ja Isabelle Huppert. Seyrig näyttelee vanhempaa ja Huppert nuorempaa sveitsiläistä skitsofrenista art brut -taiteilijaa, Aloïse Corbazia (1886–1964), jonka elämästä elokuva kertoo. Elokuvan käsikirjoituksen laativat de Kermadec ja André Téchiné. De Kermadec, Guy Cavagnac, Alain Dahan ja Paul Vecchiali olivat elokuvan tuottajina. Elokuvan tuotantoyhtiönä oli Unité Trois.
Aloïse sai ensi-iltansa Ranskassa 2. huhtikuuta 1975, oli Framo Diffusionin teatterilevittämä ja keräsi teatterikierroksensa aikana 73 236 katsojaa. Elokuva kilpaili vuoden 1975 Cannesin elokuvajuhlilla, missä Liliane de Kermadec oli ehdokkaana pääkilpailussa parhaan elokuvan Kultaisen palmun saajaksi. Isabelle Huppert sai roolisuorituksestaan parhaan naissivuosan César-ehdokkuuden. Aloïse julkaistiin DVD:lle Ranskassa 18. maaliskuuta 2008.
Näyttelijät

| 0 | 1 | 2 |
| --- | --- | --- |
|  Delphine Seyrig  | … |  Aloïse Corbaz aikuisena   |
|  Isabelle Huppert  | … |  Aloïse Corbaz nuorena   |
|  Marc Eyraud  | … |  Aloïsen isä   |
|  Michel Lonsdale  | … |  lääkäri   |
|  Valérie Schoeller  | … |  Élise nuorena   |
|  Monique Lejeune  | … |  Élise aikuisena   |
|  Julien Guiomar  | … |  teatterin johtaja   |
|  Roger Blin  | … |  laulunopettaja   |
|  Jacques Debary  | … |  entinen johtaja   |
|  Roland Dubillard  | … |  opettaja   |
|  Jacques Weber  | … |  insinööri   |
|  Nita Klein  | … |  osastonhoitaja   |
|  Hans Verner  | … |  kappalainen   |
|  Alice Reichen  | … |  nainen   |
|  François Chatelet  | … |  pappi   |
|  Fernand Guiot  | … |  psykiatrisen sairaalan pappi   |
|  Caroline Huppert  | … |  Aloïse Corbazin sisar   |
Aiheesta muualla

Aloïse Internet Movie Databasessa (englanniksi)
Aloïse Elonet.
Aloïse AllMoviessa. (englanniksi)
Aloïse AlloCinéssä (ranskaksi)
Aloïse UniFrancessa (ranskaksi)
Aloïse JP’s Box-Officessa (ranskaksi)
Antonio Arcari

Antonio Arcari (s. 8. toukokuuta 1953) on italialainen roomalaiskatolinen arkkipiispa ja katolisen kirkon diplomaatti. Hänet vihki papiksi Luigi Morstabilini 11. kesäkuuta 1977. Hänet nimitettiin Caecirin titulaariarkkipiispaksi ja apostoliseksi nuntiukseksi Hondurasiin 18. heinäkuuta 2003. Piispaksi vihkiminen seurasi 20. syyskuuta. Pääkonsekraattorina toimi Angelo Sodano, jota avustivat Giulio Sanguineti ja Bruno Foresti.
Arcari sai 12. joulukuuta 2008 nimityksen apostoliseksi nuntiukseksi Mosambikiin.
Antonio

Antonio, Antônio on seuraavien henkilöiden sukunimi:
Marco Antônio (s. 1951), brasilialainen jalkapalloilija
Michail Antonio (s. 1990), brittiläinen jalkapalloilija
Olli Antonio (s. 1992), suomalainen rap-artisti
Alice Eve

| Alice Eve |
| --- | --- |
 Alice Eve Men in Black III:n ensi-illassa vuonna 2012.
Henkilötiedot
Koko nimi:  Alice Sophia Eve
Syntynyt: 6. helmikuuta 1982 (ikä 42) Lontoo, Englanti, Yhdistynyt kuningaskunta
Ammatti:  näyttelijä
Vanhemmat:  Trevor Eve   Sharon Maughan
Näyttelijä
Aktiivisena:  2004–
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Alice Sophia Eve (s. 6. helmikuuta 1982 Lontoo) on englantilainen näyttelijä. Hänet tunnetaan muun muassa elo­kuvista Rajattu maa (2009), Aivan liian hotti (2010), Korppi (2012) ja Star Trek Into Darkness (2013).
Varhainen elämä

Even vanhemmat ovat näyttelijät Trevor Eve ja Sharon Maughan. Hänellä on kaksi nuorempaa veljeä. Opiskellessaan St Catherine’s Collegessa Oxfordissa Eve esiintyi useissa opiskelija­näytelmissä.
Ura

Even ura alkoi televisio­rooleista sekä elo­kuvasta Näyttämön kaunotar (2004). Vuonna 2010 Evellä oli nais­pää­osa romanttisessa komedia­elo­kuvassa Aivan liian hotti. Hän näytteli myös sivu­roolin elo­kuvassa Sex and the City – Sinkkuelämää 2. Vuonna 2011 Evellä oli neljän jakson rooli televisio­sarjassa Entourage. Hän näytteli myös nuorta agenttia Men in Black III -elo­kuvassa.
Yksityiselämä

Eve asuu Lontoossa ja Los Angelesissa. Hänellä on heterokromia, eli hänen silmänsä ovat eri väriset: vasen sininen ja oikea vihreä. 31. joulu­kuuta 2014 Eve meni naimisiin yhteisistä koulu­ajoista saakka tuntemansa liike­mies Alex Cowper-Smithin kanssa.
Aiheesta muualla

Kuvia tai muita tiedostoja aiheesta Alice Eve Wikimedia Commonsissa
Alice Eve TCM Movie Databasessa (englanniksi)
Alto Douro

Viiniviljelmiä rinteessä Douro-joen varrella.
Alto Douro (suom. Ylä-Douro) on maailman ensimmäinen rekisteröity viininviljelyalue Koillis-Portugalissa. Se on osa Região Nortea.
Alto Douron maanviljelysalue on lähes 250 000 hehtaaria suuri, ja viininviljelykseen siitä käytetään 20 prosenttia. Alueella on tuotettu viinejä jo yli 2000 vuoden ajan. Alueen tärkein tuote on nykyään portviini, josta saa elantonsa 9000 tilaa.
Unesco lisäsi kohteen maailmanperintöluetteloon 14. joulukuuta 2001 "kehittyvänä ja elävänä kulttuurimaisemana".
Aiheesta muualla

Wikimedia Commonsissa on kuvia tai muita tiedostoja aiheesta .
Alto Douro Unescon maailmanperintöluettelon sivuilla (englanniksi)
Alphonso Ford

| Alphonso Ford> Henkilötiedot |
| --- | --- |
Koko nimi:  Alphonso Gene Ford
Syntynyt: 31. lokakuuta 1971 Greenwood, Mississippi, Yhdysvallat
Kuollut: 4. syyskuuta 2004 (32 vuotta) Memphis
Kansalaisuus:   Yhdysvallat
Koripalloilija
Pituus:  193 cm
Paino:  86 kg
NBA-varaus:  32. varaus 1993 Golden State Warriors
Pelaajaura
Seurajoukkueet
1993–1994 1994 1994–1995 1995 1995–1996 1996–1997 1998–1999 1999–2001 2001–2002 2002–2003 2003–2004:   Tri-City Chinook  Seattle Supersonics  Tri-City Chinook   Philadelphia Sixers  CB Peñas Huesca  Papagou BC  Sporting BC  Peristeri BC  Olympiakos BC  Mens Sana Siena  Scavolini Pesaro
Aiheesta muualla
www.alphonsoford.com
Alphonso Gene Ford (31. lokakuuta 1971 Greenwood, Mississippi – 4. syyskuuta 2004 Memphis) oli yhdysvaltalainen koripalloilija. Hän oli aikansa parhaimpia pelaajia yliopistosarjoissa sekä Euroliigassa. Hän kuoli syöpään ainoastaan kaksi viikkoa Euroliigasta vetäytymisensä jälkeen. Hänen muistokseen Euroliigassa jaetaan Alphonso Ford-palkinto eniten pisteitä tehneelle pelaajalle.
Saavutukset

Kreikan Cup: 2002
CBA:n All Star-peleissä 1994, 1995
Kreikan liigan All Star peleissä 1996, 2000 ja 2002
Voitti kauden 1996-1997 pistekuninkuuden Kreikan liigassa
Voitti Euroliiga-kausien 2000-01 ja 2001-02 pistekuninkuuden
Aiheesta muualla

Euroliigan pelaajaprofiili
NBA:n pelaajaprofiili
Virallinen kotisivu (Arkistoitu – Internet Archive)
Antonio Adolfo Pérez y Aguilar

Antonio Adolfo Pérez y Aguilar (20. maaliskuuta 1839 – 17. huhtikuuta 1926) oli elsalvadorilainen roomalaiskatolinen pappi. Hän syntyi San Salvadorissa ja sai nimityksen San Salvadorin hiippakunnan piispaksi 13. tammikuuta 1888. Hänen edeltäjänsä oli vuonna 1885 kuollut José Luis Cárcamo y Rodríguez.
11. helmikuuta 1913 San Salvadorista tuli arkkihiippakunta ja Pérez y Aguilarista sen arkkipiispa. Hän toimi tehtävässään, kunnes kuoli 87-vuotiaana huhtikuussa 1926. Hänen seuraajakseen nimitettiin 22. joulukuuta 1927 Alfonso Belloso.
Alphonso Lisk-Carew

Alphonso Sylvester Lisk-Carew (1887–1969) oli sierraleonelainen valokuvaaja, joka oli aktiivisena noin vuodesta 1905 aina 1920-luvulle asti.
Elämä ja työ

Alphonso Lisk-Carew perusti oman yhtiönsä vuonna 1905, veljensä Arthurin toimien hänen apulaisenaan. Veljekset tekivät valokuvausmatkoja Sierra Leonen sisämaihin ja myös Gambiaan vuoden 1912 tienoilla. Lisk-Carewin veljekset nimettiin myös kuvaamaan Connaughtin herttuaa vuonna 1910 hänen vierailunsa ajaksi.
Aiheesta muualla

Kuvia tai muita tiedostoja aiheesta Alphonso Lisk-Carew Wikimedia Commonsissa
American Psychiatric Association

American Psychiatric Association eli APA (suom. Yhdysvaltain psykiatrinen yhdistys) on merkittävä yhdysvaltalainen psykiatrien ammatillinen järjestö, jolla on maailmalla laajaa vaikutusvaltaa. Sen 38 000 suuruinen jäsenistö koostuu pääasiassa yhdysvaltalaisista psykiatreista, mutta jäsenistöön kuuluu myös ammattilaisia muista maista. Se julkaisee useita aikakausjulkaisuja ja kansainvälisessä käytössä olevaa diagnostiikan käsikirjaa Diagnostic and Statistical Manual of Mental Disorders, joka yleisemmin tunnetaan lyhenteenä DSM.
APA on myös American Psychological Associationin lyhenne.
Aiheesta muualla

American Psychiatric Association
Answers in Genesis

Logo
Answers in Genesis (lyhennettynä AiG, suom. vastaukset Genesiksessä) on kansainvälinen kristillinen järjestö, joka on keskittynyt erityisesti Nuoren Maan kreationismiin: levittämään käsitystä, että Jumala loi maailman kuudessa päivässä alle 10 000 vuotta sitten. Järjestö on perustettu vuonna 1994. Sen näkyvin saavutus on 28. toukokuuta 2007 avattu Luomismuseo (engl. Creation Museum) Petersburgissa Kentuckyssa Yhdysvalloissa.
Järjestö on vuonna 2016 avannut myös Ark Encounter -teemapuiston noin 60 km päässä Williamstownissa Kentuckyssa. Puistossa on 510 jalkaa pitkä ja 85 jalkaa leveä (155×26 m) Nooan arkin malli.
AiG tuottaa päivittäin puolitoistaminuuttisen tietoiskuohjelman, jota esitetään lukuisilla kristillisillä radiokanavilla. AiG:n päätavoite on levittää viestiä, jonka mukaan Raamattu on totta ja luomiskertomus on koko kirjan perusta. Järjestö on "puolikirkollinen" eli se ei ole opillisesti sitoutunut mihinkään kristinuskon suuntaukseen.
Aiheesta muualla

Järjestön kotisivut (englanniksi)
Alijó

| Alijó |
| --- | --- |
 Alijón kaupunkikuvaa
 lippu:  vaakuna
 Alijó Portugalin kartalla
 Koordinaatit: 41°17′N, 7°28′W 
Valtio:  Portugali
Alue:  Norte
Ala-alue:  Douro
Piiri:  Vila Real
Hallinto:  
 – Hallinnon tyyppi:  Kunta
 – Pormestari:  José Paredes
Pinta-ala:  
 – Kokonaispinta-ala:  298 km²
Väkiluku (2022):  10 402
 – Väestötiheys:  35,0 as./km²
 
 www.cm-alijo.pt 
Infobox OKVirheellinen NIMI-arvo: 
Alijó on Portugalin kunta Vila Realin piirissä Norten hallintoalueella. Sen pinta-ala on 298 neliökilometriä ja väkiluku 10 402 (vuonna 2022). Kunnan väestötiheys on siten 35,0 asukasta neliökilometrillä.
Alijón pormestari (presidente da câmara municipal) on José Paredes. Kunnan juhlapäivä on 11. marraskuuta.
Freguesiat

Alijó
Amieiro
Carlão
Casal de Loivos
Castedo
Cotas
Favaios
Pegarinhos
Pinhão
Pópulo
Ribalonga
São Mamede de Ribatua
Sanfins do Douro
Santa Eugénia
Vale de Mendiz
Vila Chã
Vila Verde
Vilar de Maçada
Vilarinho de Cotas
Aiheesta muualla

Kuvia tai muita tiedostoja aiheesta Alijó Wikimedia Commonsissa
Viralliset sivut (portugaliksi)
Vila Realin piirin kunnat
Alijó
Boticas
Chaves
Mesão Frio
Mondim de Basto
Montalegre
Murça
Peso da Régua
Ribeira de Pena
Sabrosa
Santa Marta de Penaguião
Valpaços
Vila Pouca de Aguiar
Vila Real
Antonio Cagnoni

Antonio Cagnoni
Antonio Cagnoni (8. helmikuuta 1828 Godiasco Salice Terme – 30. huhtikuuta 1896 Bergamo) oli italialainen säveltäjä.
Cagnoni opiskeli vuodesta 1842 Milanon konservatoriossa. Aluksi hän sai viulunsoiton opetusta, sitten Pietro Raylta ja Felice Frasilta sävellysopetusta. Cagnonin teoksista ensimmäisenä esitettiin operetti Rosalia di San Miniato Milanossa 28. helmikuuta 1845. Ooppera I due savoiardi esitettiin 13. kesäkuuta 1846. Suurempaa menestystä Cagnoni sai vuonna 1847 oopperallaan Don Bucefalo, joka esitettiin ensin kesällä Milanossa ja jo saman vuoden syksyllä Napolin Teatro San Carlossa. Sittemmin Don Bucefalo esitettiin kaikissa Italian suurissa teattereissa ja vuonna 1865 Pariisin Théâtre-Italienissa. Sitä pidetäänkin Cagnonin menestyneimpänä teoksena. Muista oopperoista hyvän vastaanoton saivat erityisesti Michele Perrin (1864) ja Papa Martin (1871). Michele Perrin esitettiin myöhemmin Montevideon Solís-teatterissa (1873) ja kaudella 1886–1887 Maltalla. Säveltäjä sai sen ansiosta Pyhien Mauritiuksen ja Lasaruksen ritarikunnan ristin. Papa Martin esitettiin sittemmin Lontoossa nimellä The Porter of Havre vuonna 1875 ja Berliinin Volksoperissa vuonna 1910.
Cagnoni sävelsi myös hengellisiä teoksia, kuten messuja ja motetteja. Hän toimi vuoteen 1863 asti maestro di cappellan asemassa Vigevanon tuomiokirkossa. Vuonna 1873 Cagnoni seurasi Carlo Cocciaa Novaran tuomiokirkon maestro di cappellana ja pääsi samalla musiikkioppilaitoksen johtajaksi. Vuonna 1887 hän pääsi Amilcare Ponchiellin kuoltua täyttämättä jääneeseen virkaan Bergamon Santa Maria Maggioreen. Cagnonin oppilaiden joukossa oli Cipriano Pontoglio.
Gioacchino Rossinin kuoltua Cagnoni osallistui Messa per Rossinin säveltämiseen yhtenä kolmestatoista tekijästä laatimalla siihen Quid sum miser -osan.
Oopperoita

I due savoiardi (1846)
Don Bucefalo (1847)
Il testamento di Figaro (1848)
Amori e trappole (1850, osittainen revisio 1867)
La Valle d'Andorra (1851)
Giralda (1852)
La fioraia (1853)
La figlia di Don Liborio (1856)
Il vecchio della montagna, ossia L'emiro (1860)
Michele Perrin (1864)
Claudia (1866)
La tombola (1868)
Un capriccio di donna (1870)
Papa Martin (1871)
Il duca di Tapigliano (1874)
Francesca da Rimini (1878)
Re Lear (esittämätön, 1893)
Anisoli

| Anisoli |
| --- | --- |

Tunnisteet
IUPAC-nimi:  Metoksibentseeni
CAS-numero:  100-66-3
PubChem CID:  7519
Ominaisuudet
Molekyylikaava:  C7H8O
Moolimassa:  108.14 g/mol g/mol
Ulkomuoto:  Neste
Sulamispiste:  - 37 °C (236 K)
Kiehumispiste:  155 °C (428 K)
Tiheys:  0,99 g/cm3
Liukoisuus veteen:  1,71 g/l (20 °C)
Anisoli on orgaaninen yhdiste (eetteri), joka on syttyvää, huoneenlämmössä (20 °C) olomuodoltaan väritöntä - keltaista nestettä, jolla on tunnusomainen haju. Sen kemiallinen kaava on C7H8O ja rakennekaava on C6H5OCH3. Anisolistä käytetään myös nimityksiä fenyylimetyylieetteri ja metoksibentseeni.
Anisolin moolimassa on 108,14 g/mol, sulamispiste - 37 °C, kiehumispiste 155 °C, tiheys 0,99 g/cm3, leimahduspiste 52 °C (o.c.), itsesyttymislämpötila 475 °C ja CAS-numero 100-66-3. Anisolin liukoisuus veteen on huono. Synteettisen anetolin (C10H12O) valmistukseen käytetään anisolia. Yhdiste esiintyy myös kukkien tuoksuissa ja semiokemikaalina eliöiden viestinnässä.
Anisoli soveltuu hyvin apuaineeksi analysoitaessa ilmanpainefotoionisaatio-massaspektrometrialla vaikeasti ionisoituvia poolittomia yhdisteitä.
Ympäristö- ja terveysvaikutukset

Lyhytaikainen altistuminen anisolille voi ärsyttää silmiä, ihoa ja hengitysteitä. Aineen joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa.
Aiheesta muualla

Anisolin kansainvälinen kemikaalikortti
Tiivistelmä Tiina Kauppilan väitöskirjasta, 2004: Atmospheric pressure photoionization-mass spectrometry[vanhentunut linkki]
PubChem: Anisole (englanniksi)
Human Metabolome Database (HMDB): Anisole (englanniksi)
Food Component Database (FooDB): Methoxybenzene (englanniksi)
KEGG: Anisole (englanniksi)
Pherobase: Floral Compound - anisole (englanniksi)
Pherobase: Semiochemical - anisole (englanniksi)
Dr. Duke's Phytochemical and Ethnobotanical Databases: Anisole (englanniksi)
Ancash

Ancashin alueen sijainti Perun kartalla
Plaza de Armas Huarezissa
Ancashin alue on yksi Perun 24 alueesta. Ancash sijaitsee Perun keski-pohjoisosassa, Tyynenmeren rannikolla. Pohjoisessa se rajoittuu La Libertadin alueeseen, idässä Huánucon ja Pascon alueeseen ja etelässä Liman alueeseen.
Alueen pinta-ala on 35 826 km² ja siellä oli 1 083 519 asukasta vuoden 2017 väestönlaskennassa. Sen pääkaupunki on Huaraz.
Aiheesta muualla

Kuvia tai muita tiedostoja aiheesta Ancash Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Ansys

| Ansys |
| --- | --- |
Osake:  NASDAQ: ANSS NASDAQ-100
ISIN:  US03662Q1058
Perustettu:  1970
Perustaja:  John A. Swanson
Toimiala:  ohjelmistoteollisuus
Kotisivu:  ansys.com
Infobox OKVirheellinen NIMI-arvo: 
Ansys on yhdysvaltalainen ohjelmistoyhtiö, joka kehittää ja myy ohjelmistoja tietokoneavusteiseen tekniikkaan (CAE, engl. Computer-Aided Engineering).
Yhtiön ohjelmistoa käytetään tietokonesimuloinnissa kuten rakennelmien väliseen vuorovaikutukseen, lämmön siirtymiseen, virtausdynamiikkaan ja elektroniikkaan yhdessä ympäristössä.
Yhtiön on perustanut John A. Swanson vuonna 1970 nimellä Swanson Analysis Systems, Inc. (SASI). 1970-luvulla tietokoneet olivat juuri tulossa insinöörien saataville mutta ohjelmistoa ei juurikaan ollut saatavilla. 1960-luvulla Swanson toimi Westinghousella ja käytti numeerista analyysiä rakenteellisten ongelmien ratkaisemiseen. Laskimet olivat aiemmin korvanneet laskutikut ja samoin tietokoneet voisivat korvata laskimet.
Yhtiöllä on 4 100 työntekijää ja sillä on 1,5 miljardin dollarin liikevaihto.
Yhtiön Ansys Workbench sisältää käyttöliittymän kaikkien Ansysin työkaluihin mukaan lukien Fluentin ja CFX:n ostojen myötä saatuihin.